# Obertura tancada

Una obertura tancada, o partida tancada també anomenada una obertura del doble peó de dama, és una obertura d'escacs que comença amb els moviments:
    1.d4 d5
El moviment 1.d4 ofereix els mateixos beneficis al desenvolupament i control central que 1.e4, però a diferència de l'obertura de peó de rei on el peó e4 resta indefens després del primer moviment, el peó d4 és protegit per la dama blanca. Aquesta lleugera diferència té un efecte enorme sobre l'obertura. Per exemple, mentre que el gambit de rei es juga rarament avui en els nivells més alts dels escacs, el gambit de dama és popular a tots els nivells de joc. També, comparades amb les obertures de peó de rei, les transposicions entre variants són més comunes i importants en els jocs tancats.

## Obertures específiques

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
L'atac Richter-Veresov, el sistema Colle, el Sistema Stonewall, l'atac Torre, el sistema Londres, i el gambit Blackmar-Diemer es classifiquen com a obertures de peó de dama perquè el blanc juga d4 però no c4. El Richter-Veresov es juga rarament a alt nivell.
El Colle i Stonewall són dos sistemes, més que les variants d'obertura específiques. El blanc es desenvolupa aspirant a una formació particular sense gran preocupació en relació a com decideixin defensar-se les negres. Aquests dos sistemes són populars entre jugadors de club perquè són fàcils d'aprendre, però són rarament utilitzats per professionals perquè un adversari ben preparat pot igualar bastant fàcilment amb negres.
El gambit Blackmar-Diemer és un intent blanc d'obrir línies i obtenir possibilitats d'atac. La majoria dels professionals el consideren massa arriscat per a partides serioses, però és popular entre aficionats i en escacs ràpids.
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Les obertures tancades més importants són les de la família del gambit de dama (el blanc juga 2.c4). "gambit de dama" és un nom potser no gaire encertat, ja que el blanc sempre pot recuperar el peó ofert si ho desitja.
En el gambit de dama acceptat, les negres fan ...dxc4, abandonant el centre a canvi de desenvolupament i l'oportunitat d'intentar deixar el blanc amb un peó de dama aïllat, amb un subsegüent ...c5 i ...cxd4. A canvi, el blanc aconseguirà peces actives i possibilitats per a l'atac.
El negre té dues maneres populars de refusar el gambit i no prendre el peó, la defensa eslava (2...c6) i el gambit de dama refusat (2...e6). Aquests dos moviments condueixen a un bosc immens de variants que poden exigir molt d'estudi d'obertura per jugar bé.
Entre les moltes possibilitats en el gambit de dama refusat hi ha la defensa ortodoxa, la defensa Lasker, la defensa Cambridge Springs, la variant Tartakower, i les defenses Tarrasch i semiTarrasch
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Les respostes negres al gambit de dama amb moviments diferents a 2...dxc4, 2...c6, i 2...e6 són inusuals.
La defensa Txigorin (2...Cc6) és jugable però rara.
La defensa simètrica (2...c5) és el desafiament més directe a la teoria del gambit de dama. De tota manera, la majoria de teòrics creu que no és possible d'igualar simplement copiant els moviments de les blanques, de manera que la defensa simètrica no és massa popular.
La defensa Bàltica (2...Af5) pren la solució més directa per resoldre el problema de l'alfil de dama negre, tot desenvolupant-lo ja en el segon moviment. Tot i que la majoria dels jugadors d'elit no hi confien, no s'ha refutat i alguns Grans Mestres molt forts l'han jugat.
El contragambit Albin (2...e5) es considera generalment massa arriscat per al joc de torneig d'alt nivell. Similarment, la defensa Marshall (2...Cf6) es veu molt rarament en partides de Grans Mestres, i la majoria dels teòrics la consideren definitivament inferior per al negre.

## Llista

* 1.d4 d5 Obertura del doble peó de dama, o obertura tancada
* 1.d4 d5 2.Cc3 Cf6 3.Ag5 Atac Richter-Veresov
* 1.d4 d5 2.c4 Gambit de dama
* 1.d4 d5 2.c4 dxc4 Gambit de dama acceptat (QGA)
* 1.d4 d5 2.c4 c5 Defensa simètrica
* 1.d4 d5 2.c4 c6 Defensa eslava
* 1.d4 d5 2.c4 Cc6 defensa Txigorin
* 1.d4 d5 2.c4 e5 Contragambit Albin
* 1.d4 d5 2.c4 e6 Gambit de dama refusat (QGD)
* 1.d4 d5 2.c4 Af5 Defensa del Bàltic
* 1.d4 d5 2.c4 Cf6 Defensa Marshall
* 1.d4 d5 2.e3 Sistema Stonewall
* 1.d4 d5 2.e4 Gambit Blackmar-Diemer
* 1.d4 d5 2.Cf3 Cf6 3.e3 Sistema Colle
* 1.d4 d5 2.Af4 Sistema Londres

## Vegeu també

* Obertura oberta (1.e4 e5)
* Obertura semioberta (1.e4 altres)
* Obertura semitancada (1.d4 altres diferents de 1...d5)
* Obertura de flanc (1.c4, 1.Cf3, 1.f4, i d'altres)
* Obertura irregular
* Enciclopèdia d'Obertures d'Escacs

## Bibliografia

* De Firmian, Nick. Modern Chess Openings: MCO-14. Random House Puzzles & Games, 1999. ISBN 0-8129-3084-3.